Presbyterstvo

Presbyterstvo alebo staršovstvo (z gr. presbyteros - starší) je orgán cirkevnej správy v protestantských cirkvách. Najčastejšie ide o zastupiteľský orgán na úrovni farného zboru, môže však ísť aj o orgán na úrovni seniorátu. Členovia staršovstva (presbyteri) sú volení všetkými členmi zboru; člennom je ex officio aj pastor či kazateľ zboru.

V evanjelickej cirkvi sú presbyteri laickí zástupcovia zboru, seniorátu, či dištriktu. Podľa Ústavy evanjelickej cirkvi prebyterstvo zboru, dištriktu, či seniorátu musí byť minimálne sedemčlenné. Stretáva sa podľa potreby, minimálne ale dvakrát za rok.

Synonymom presbyterstva je v niektorých cirkvách napr. rada starších (v Česku napr. Apoštolská cirkev alebo Cirkev československá husitská) či farná rada (Evanjelická cirkev v Nemecku).

 Zdroj 

Kategória:Evanjelická cirkev
Kategória:Protestantské cirkvi